La Inspecció de Treball de Catalunya (ITC) actua sempre d'ofici, com a conseqüència d'una ordre superior, a petició raonada d'altres òrgans, per iniciativa pròpia o en virtut de denúncia.
L'actuació inspectora consta d'una primera fase d'investigació i una segona d'adopció de mesures, si es comprova que hi ha una infracció.
Hi ha diverses modalitats possibles d'investigació.
L'inspector/ora pot visitar el centre de treball o demanar la compareixença de l'empresa o treballador/a a la Inspecció de Treball.
També pot requerir la presentació de documentació, obtenir dades i antecedents que constin en els registres de les administracions públiques, així com la informació dels expedients de l'Administració.
Aquesta indagació permet comprovar si els fets constitueixen una infracció i són, per tant, contraris a les normes o vulneren els drets.
En aquest cas, es procedeix a adoptar les mesures corresponents.
Per exercir les seves funcions, els/les inspectors/ores i subinspectors/ores tenen el caràcter d'autoritat pública o agents de l'autoritat i tenen facultats per:
De cada actuació inspectora, l'actuant n'ha d'estendre i remetre diligència per escrit.
Les mesures que pot adoptar la Inspecció de Treball són de diferents tipus.
Mesures generals, aplicables en tots els àmbits.
a) Recomanació, assessorament o advertència quan no se'n derivin perjudicis directes als treballadors/ores i, per tant, no s'iniciï un procediment sancionador.
b) Requeriment a l'empresa infractora perquè adopti les mesures adients per acomplir la normativa de l'ordre social.
c) Proposta de sanció mitjançant d'actes d'infracció, les quals inicien el procediment sancionador.
Mesures específiques relacionades amb la prevenció de riscos laborals i amb la seguretat i salut en el treball.
a) Requeriment a l'empresa perquè faci les modificacions necessàries en les instal·lacions, el muntatge o el mètode de treball i esmeni, així, les deficiències o els incompliments constatats en la investigació inspectora.
b) Proposta de recàrrec de prestacions econòmiques en cas d'accident de treball o malaltia professional causats per falta de mesures de seguretat i higiene en el treball.
c) Proposta de recàrrecs o reduccions en les primes d'assegurança d'accidents de treball i malalties professionals en el cas d'empreses sense una prevenció de riscos i salut laboral adequades.
d) Ordre de paralització immediata dels treballs davant un risc greu i imminent per a la vida i la salut de les persones treballadores.
Mesures específiques relacionades amb la Seguretat Social, com són:
a) Enquadrament d'empreses i personal treballador en el règim de la Seguretat Social.
b) Inici de procediments d'ofici per a la inscripció d'empreses, afiliació i altes i baixes de personal treballador en el règim corresponent de la Seguretat Social.
c) Inici d'expedients liquidadors per dèbits a la Seguretat Social i conceptes de recaptació conjunta, per mitjà d'actes de liquidació.
d) Proposta de suspensió o cessament de prestacions socials si es constata que la seva obtenció o el seu gaudiment incompleix la normativa que les regula.
Mesures vinculades a d' altres àmbits:
a) Formulació de demandes d'ofici davant la jurisdicció social d'acord amb la normativa aplicable.
b) Comunicació d'incompliments en l'aplicació i destinació d'ajudes i subvencions per al foment d'ocupació, formació professional ocupacional i promoció social.